Η λειτουργική και διοικητική ενοποίηση του e-ΕΦΚΑ
Creators: name: Κωνής, Αλκίνοος – Θωμάς Δημητρίου
Publisher: name: Aristotle University of Thessaloniki
Year: 2024
Subjects: Ενοποίηση e-EΦΚΑ
Ενιαίο κοινωνικό και ασφαλιστικό σύστημα
Λειτουργία και διοίκηση e-EΦΚΑ
e-EFKA Integration
Unified social and insurance system
e-EFKA operation and administration

description: Η παρούσα διπλωματική εργασία αποσκοπεί στο να παρουσιάσει το επίπεδο ολοκλήρωσης της λειτουργικής και οργανωτικής ενοποίησης των ενιαίων κανόνων ασφάλισης και παροχών του συστήματος κοινωνικής ασφάλισης μέσω του Ηλεκτρονικού - Εθνικού Φορέα Κοινωνικής Ασφάλισης (e - ΕΦΚΑ). Η εν λόγω ενοποίηση επιχειρήθηκε μέσω πλείστων νομοθετικών αλλαγών τα τελευταία έτη, με κυριότερες τις νομοθετικές παρεμβάσεις των Ν. 4387/2016, 4509/2017, 4529/2018, 4611/2019, 4670/2020 και 4892/2022. Το ζήτημα της ενοποίησης που επιχειρείται να επιτευχθεί δεν είναι μία νέα ιδέα, αλλά αποτελεί ένα παλαιότερο σχέδιο που συνεχώς αναβάλλονταν. Είναι γεγονός ότι η προσπάθεια επέκτασης και ενοποίησης της κοινωνικής ασφάλισης ξεκίνησε το μακρινό 1932 με την ίδρυση του Ιδρύματος Κοινωνικής Ασφάλισης (ΙΚΑ) μέσω της ψήφισης του νόμου 5733/1932, που προέβλεπε σε βάθος χρόνου τη συγχώνευση σε αυτό όλων των ταμείων κοινωνικής ασφάλισης. Αντί αυτού, στην πορεία των χρόνων δημιουργήθηκαν πολλά νέα κύρια και επικουρικά ταμεία, τα οποία επιβάρυναν ολοένα και περισσότερο το σύστημα κοινωνικής ασφάλισης, συσσωρεύοντας το πρόβλημα για τις μελλοντικές γενιές. Τον Μάιο του 2016 ψηφίστηκε ο Ν. 4387/2016 ο οποίος αποσκοπούσε, αρχικά, στην εναρμόνιση και ακολούθως τη θέσπιση ενιαίων κανόνων συνταξιοδότησης και παροχών για τους ασφαλισμένους όλων των ασφαλιστικών ταμείων, συστήνοντας τον Ενιαίο Φορέα Κοινωνικής Ασφάλισης. Ήδη έχει θεσπιστεί ο νέος οργανισμός του e-ΕΦΚΑ με το ΠΔ 8/2019, ο οποίος υπέστη και σημαντικές τροποποιήσεις. Περαιτέρω, τον Φεβρουάριο του 2020 με το άρθρο 1 του Ν. 4670/2020 δημιουργήθηκε ο Ηλεκτρονικός Εθνικός Φορέας Κοινωνικής Ασφάλισης. Στον e-ΕΦΚΑ εντάχθηκε από 1.3.2020 και το Ενιαίο Ταμείο Επικουρικής Ασφάλισης και Εφάπαξ Παροχών (ΕΤΕΑΕΠ). Ο Ν. 4670/2020, σε συμμόρφωση και με τα κριθέντα με τις αποφάσεις της Ολομέλειας του ΣτΕ υπ’ αριθμ. 1889 - 1891/2019, συνοδεύτηκε από αναλογιστική μελέτη, η οποία εκπονήθηκε από την Εθνική Αναλογιστική Αρχή και από μελέτη επάρκειας των συντάξεων, η οποία εκπονήθηκε από το Οικονομικό Πανεπιστήμιο Αθηνών, προκειμένου να τεκμηριωθεί τόσο η βιωσιμότητα του ασφαλιστικού συστήματος και του νέου e-ΕΦΚΑ, όσο και η επάρκεια των συνταξιοδοτικών παροχών του Φορέα. Όπως προκύπτει από τα συμπεράσματα των μελετών αυτών, το νέο ασφαλιστικό σύστημα είναι μακροπρόθεσμα βιώσιμο και διατηρεί τη δυνατότητα να χορηγεί επαρκείς παροχές. Είναι φανερό, λοιπόν, ότι η κοινωνικοασφαλιστική νομοθεσία γνώρισε κατά την τελευταία επταετία συνεχείς μεταβολές, οι οποίες θα δοκιμαστούν στην πράξη. Οι πολυετείς προσπάθειες είχαν ως όραμα τη θέσπιση ενός και μοναδικού ασφαλιστικού φορέα μέσω της διοικητικής και λειτουργικής ενοποίησης του συστήματος κοινωνικής ασφάλισης διά του e-ΕΦΚΑ, ο οποίος μετράει σήμερα 5 περίπου χρόνια ζωής. Η παρούσα εργασία έχει διαρθρωθεί σε τέσσερα διακριτά κεφάλαια για την καλύτερη κατανόηση του θέματος. Στο πρώτο κεφάλαιο αναλύονται τα κυριότερα σημεία του ασφαλιστικού συστήματος του νεοελληνικού κράτους. Έπειτα παρουσιάζεται η ίδρυση του ενιαίου φορέα και οι ουσιωδέστερες αλλαγές που επέφερε ο σχετικός νόμος. Σκοπός του τρίτου κεφαλαίου είναι να αναδείξει την ενοποίηση που έχει επέλθει μέχρι σήμερα στο ασφαλιστικό σύστημα σε λειτουργικό και διοικητικό τομέα. Τέλος στο τέταρτο κεφάλαιο προβάλλονται τα κυριότερα ελλείματα του e-ΕΦΚΑ και οι μελλοντικοί στόχοι του.
description: This thesis aims to present the level of the functional and organizational integration through the uniform rules of insurance and benefits of the social security system through the Electronic - National Social Healthcare Carrier (e-EFKA). This unification was attempted through legislative changes in recent years, with the main legislative interventions of Laws 4387/2016, 4509/2017, 4529/2018, 4611/2019, 4670/2020 and 4892/2022. The question of unification which is being attempted is not a new idea, but an older project which has been constantly postponed. It is a fact that the effort to expand and unify social healthcare began way back in 1932 with the establishment of the Social Healthcare Foundation (IKA) through the passing of Law 5733/1932, which over time provided for the merger of all social healthcare organizations into it. Instead, many new main and auxiliary funds were created over the years, which increasingly burdened the social healthcare system, piling up the problem for future generations. In May 2016, Law 4387/2016 was passed which initially aimed at harmonizing and then establishing similar retirement rules and benefits for the insured of all insurance organizations, establishing the National Social Healthcare Carrier. The new organization of e-EFKA has already been established with P.Ο. 8/2019, which has also undergone significant modifications. Furthermore, in February 2020 with article 1 of Law 4670/2020, which added Article 51A to Law 4387/2016, the Electronic National Social Healthcare Carrier. The Unified Fund for Supplementary Insurance and Lump-sum Benefits (ETEAEP) joined the e-EFKA from 1.3.2020. Law 4670/2020, in compliance with the decisions of the Council of State with numbers 1889 - 1891/2019, was accompanied by an actuarial study, which was prepared by the National Actuarial Authority and by a pension adequacy study, which was prepared by the Athens University of Economics, in order to document both the viability of the insurance system and the new e - EFKA, as well as the adequacy of the Carrier's pension benefits. As can be seen from the conclusions of these studies, the new insurance system is sustainable in the long term and retains the ability to grant adequate benefits. It is clear, then, that the social security legislation has experienced continuous changes over the last seven years, which will be tested in practice. The multi-year efforts had as a vision the establishment of a single insurance body through the administrative and functional integration of the social security system through e-EFKA, which is currently about 5 years old. This thesis is structured in four distinct chapters for a better understanding of the subject. The first chapter analyzes the main points of the insurance system of the modern Greek state. Then, the establishment of the National Social Healthcare Carrier and the most essential changes brought about it by the relevant law are presented. The purpose of the third chapter is to highlight the integration that has occurred to date in the insurance system in the operational and administrative sector. Finally, in the fourth chapter, the main deficiencies of e-EFKA and its future goals are presented.